Hoekom laat sy dit toe?
Ek het al geruime tyd 'n verhouding met 'n baie bekende vrou.Trouens, haar gesig het al dikwels op die voorblaaie van tydskrifte verskyn en sy is beeldskoon. En nog meer kere is artikels oor haar in tydskrifte gepubliseer. En net so gereeld word vertel van die fantastiese man met wie sy getroud is, hoe hy haar ondersteun, ens. Dikwels het ek en sy gewonder wat die koerante alles sou skryf as hulle van die verhouding moes uitvind. Daarom ontmoet ons altyd net in hotelkamers want ons moet eenvoudig uit die openbare oog bly.
Maar dan het sy my al net so dikwels vertel watse monster hierdie sg. 'fantastiese' man eintlik is en wat hy alles met haar agter die geslote deure van hulle huis aanvang wanneer hy na pornografiese video's kyk en dan sy fantasie� op haar uitleef. Elke dag vertel sy my hoe lief sy my het. Ek het dit moeilik gevind om te glo dat sy vir my kan s� hoe innig lief sy my het en tog wil sy nie van haar man skei nie. Gisteroggend bel sy my en ek kon aflei dat daar 'n probleem is. Ons ontmoet in 'n hotelkamer en sy verseker my weer van haar opregte liefde vir my.
Sy vertel my toe wat haar man die vorige aand met haar aangevang het, maar ek wou haar nie glo nie. En toe trek sy haar klere uit! Hoe ek haar ookal gesmeek het om 'n klag van aanranding, verkragting, ens teen hierdie monster te gaan l�, sy het geweier. Dit bring my nou by die vrae: Waarom weier sy? Waarvoor is sy bang? Hoekom laat sy dit toe? Of geniet sy dit tog?
Kan iemand my antwoord?
LitNet: 21 Februarie 2006 E-pos jou donkerste geheim na bieg@litnet.co.za.